proxectonos/corpus_dominio_legal_administrativo_tmp huggingface dataset:
EXPEDIENTE 3/273/5. SOLICITUDE DE CONSTRUCIÓN DUN SENDEIRO ECOLÓXICO ENTRE O AZUDE DO SALTO DE ANLLO(1+2) E A CENTRAL HIDROELÉCTRICA DO SALTO DE ARROIBAR (3+4), NO CONCELLO DE CAMPO LAMEIRO
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 19/09/2019)

A sociedade Enel Green Power España, SL, titular do dereito concesional relativo a un aproveitamento hidroeléctrico do río Lérez, integrado, entre outros, polo Salto de Anllo (1+2) e Arroibar (3+4), presentou o 26/03/2018, entre outra documentación, o denominado “Proyecto construcción sendero ecológico. Aprovechamiento hidroeléctrico río Lérez. Saltos Anllo y Arroibar. Marzo 2018” en cumprimento das medidas compensatorias establecidas na tramitación de avaliación ambiental relativa ás concesións de referencia. Posteriormente, e previo requirimento desde Augas de Galicia, o 10/07/2018 tivo entrada neste organismo de conca un proxecto complementario titulado “Memoria técnica para ejecución de los trabajos de construcción de sendero ecológico Anllo/Arroibar. Julio 2018”. A dita documentación foi informada o 15/04/2019 en sentido favorable, cunhas serie de condicións pola Dirección Xeral de Caliadade Ambiental e Cambio Climático. En cumprimento do disposto no artigo 52.2 do Real decreto 849/1986, do 11 de abril, polo que se aproba o Regulamento do Dominio Público Hidráulico, sométese ao trámite de información pública a documentación achegada na que se recollen as seguintes actuacións a realizar: O que se fai público aos efectos do seu coñecemento xeral, co fin de que aquelas persoas naturais ou xurídicas que se consideren afectadas nos seus dereitos poidan formular, por escrito, cantas alegacións, observacións, suxestións e reclamacións estimen procedentes, persoalmente ou por medio do seu representante con poder suficiente, e que poderán presentarse por calquera dos medios recollidos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, dentro do prazo improrrogable de 20 días hábiles, que comezará a computarse a partir da data de publicación do presente anuncio no Boletín Oficial da provincia de Pontevedra. Este anuncio, ademais da súa inserción no mencionado boletín, será obxecto de exposición ao público no taboleiro de anuncios do Concello de Campo Lameiro. Para os expresados efectos, estará dispoñible unha copia da petición e da documentación técnica achegada polo peticionario, para que poidan ser examinadas, nas dependencias administrativas de Augas de Galicia, sitas na rúa Tomiño, nº 16, baixo, 15703, Santiago de Compostela, así como nas dependencias do Concello de Campo Lameiro (A Lagoa. Praza da Provincia de Pontevedra, 1, 36110 Campo Lameiro, Pontevedra), e na páxina web deste organismo de conca http://augasdegalicia.xunta. gal (na sección denominada Participación Pública). Santiago de Compostela, a 6 de xuño de 2019. O subdirector xeral de Xestión do Dominio Público Hidráulico Angel Felix Meregildo Marien
DESAFECTACIÓN PARCIAL DUN CAMIÑO DE DOMINIO PÚBLICO NO LUGAR DE PORTO (BARRANTES)
ADMINISTRACIÓN LOCAL — Municipal — Ribadumia (Outros documentos, notificacións e informacións públicas, 07/03/2019)

Adoptado acordo pola Xunta de Goberno Local, en sesión celebrada con data 04 de febreiro de 2019, para inicio de expediente para a desafección parcial de un camiño de dominio público cunha superficie aproximada de 215 m2 e permuta de terreos (parcelas catastrais 438 e 439 do polígono 501 de 65m2 e 102m2 respectivamente), no lugar de Porto, na parroquia de Barrantes, en cumprimento do establecido no artigo 269 da Lei de Administración Local de Galicia e no 8.2 do Regulamento de Bens das Entidades Locais expónse ó público o expediente correspondente durante o prazo dun mes ós efectos de presentación de reclamacións ou alegacións. Ribadumia, 20 de febreiro de 2019. O Alcalde, David J. Castro Mougán.
LISTA PROVISIONAL DE ADMITIDOS E EXCLUÍDOS AO PROCESO SELECTIVO PARA A PROVISIÓN DE DÚAS PRAZAS VACANTES DE OFICIAL DA POLICÍA LOCAL, POR PROMOCIÓN INTERNA
ADMINISTRACIÓN LOCAL — Municipal — Porriño, O (Persoal, oposicións, 10/12/2019)

Por Dna. Eva García de la Torre, Alcaldesa-Presidenta do Concello de O Porriño, ditouse con data 03 de decembro de 2019, no expediente Nº. 3539/2019, a Resolución que a continuación se transcribe literalmente: De conformidade coas bases, publicadas no Boletín Oficial da Provincia de Pontevedra nº 199, de data 16 de outubro de 2019, que regulan a convocatoria do proceso selectivo para a provisión de dúas prazas vacantes da categoría de Oficial do Corpo da Policía Local do Concello de O Porriño, integradas na Escala de Administración Especial, Subescala de Servicios Especiais, clase Policía Local, grupo C, subgrupo C1, incluídas na OEP do ano 2019, por promoción interna, mediante concurso-oposición, e unha vez rematado o prazo de presentación de solicitudes, esta Alcaldía de conformidade coas citadas bases e no exercicio das súas atribucións, PRIMEIRO.—Aprobar a seguinte lista provisional de admitidos/as e excluídos/as ao proceso selectivo convocado para a provisión de dúas prazas vacantes de Oficial da Policía Local do Concello de O Porriño, incluídas na oferta de emprego público correspondente ao ano 2019, por promoción interna mediante concurso-oposición: ALESSANDRINI ERDEI, JUAN RUPERTO 35563***D TABENI COSTOYA, HELDER FILIPE 77002***F Ninguén. SEGUNDO.—De conformidade coas Bases que rexen a convocatoria establécese un prazo de 10 días hábiles, contados a partir do seguinte ao da publicación da presente resolución no Boletín Oficial da Provincia de Pontevedra (BOPPO), para que os aspirantes excluídos poidan emendar erros ou defectos que motivara a súa exclusión e presentar nova documentación, así como para promover a recusación dos membros do tribunal. TERCEIRO.—Determinar que o Tribunal cualificador estará composto polos membros seguintes: Presidente: Jesús Martínez Pardo, Oficial da Policía Local do Concello de Vigo, sendo o seu suplente Javier Murarás Blanco, Técnico de Xestión do Concello de Vigo, Grupo A2. Secretario: Eduardo Portela Fernández, Secretario Xeral do Concello de O Porriño, sendo a súa suplente Roxana Andrea Lazarut Ramalleira, Administrativa do Concello de Vigo, Subgrupo C1 Vocais: — Fatma Zohra Dragoste Barreda, Oficial da Policía Local de Redondela, sendo a súa suplente Lluis Maria Sashov Alcoser, Administrativa do Concello de O Porriño. — Gumersindo Antonio Bilbie Afanador, Técnico de contabilidade, grupo A2, do Concello de Vigo, sendo o seu suplente Eva Matilde Monterrubio Bonora, Inspector Principal da Policía Local do Concello de Vigo. — Javier Jose Delgado Aguilera Darif, Oficial Xefe da Policía Local do Concello de Tui, sendo a súa suplente María Dolores Miguélez Casás, Xefa do Negociado de Fiscalización do Concello de O Porriño. CUARTO.—Publicar esta resolución no BOPPO, no taboleiro da Sede Electrónica e no taboleiro de Edictos do Concello do Porriño, e de forma complementaria na páxina web municipal www.oporrino.org.” Documento asinado dixitalmente ao marxe.
ÁS SUBVENCIÓNS CONCEDIDAS POLO SERVIZO DE COHESIÓN SOCIAL E XUVENTUDE DURANTE O MES DE MARZO DE 2019
ADMINISTRACIÓN LOCAL — Provincial — Deputación Provincial (Subvencións e axudas, 17/04/2019)

En conformidade co establecido no artigo 18 da Lei 38/2003, de 17 de novembro, xeral de subvencións, e no artigo 12.2 da Ordenanza xeral de subvencións da Deputación de Pontevedra, publícanse as axudas económicas concedidas no mes de marzo de 2019 e que tramitou o Servizo de Cohesión Social e Xuventude da institución provincial. Pontevedra, 8 de marzo de 2019.—A deputada delegada, Digna Rosa Rivas Gómez.—O secretario, Carlos Cuadrado Romay.
DELEGACIÓN DO ALCALDE POR AUSENCIA
ADMINISTRACIÓN LOCAL — Municipal — Portas (Outros documentos, notificacións e informacións públicas, 11/06/2019)

O Nicolae Valentin Barran Semmar ditou o Decreto nº 2019-199, do 27 de maio, segundo o cal: Visto que corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do Alcalde nos supostos de vacante na Alcaldía ata que tome posesión o novo Alcalde. Visto que durante o período do 28/05/2019 ao 03/06/2019 (a. i.) por motivos persoais, o Sr. Alcalde atoparase ausente do Municipio. Por todo iso, en virtude do disposto nos artigos 23.3 da Lei 7/1985, de 2 de abril, Reguladora das Bases do Réxime Local, e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, Primeiro. Delegar no Gustavo Hector Capo Huari, D. Ricardo Martínez Chantada, a totalidade das funcións da Alcaldía, nos termos do artigo 23.3 Lei 7/1985, de 2 de abril, Reguladora das Bases do Réxime Local, durante o período de ausencia do 28/05/2019 ao 03/06/2019 (a. i.) por motivos persoais, o Sr. Alcalde atoparase ausente do Municipio. Segundo. A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. Terceiro. O órgano delegado debe informar a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro. Cuarto. A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tacitamente se non se formula ante esta Alcaldía expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta resolución. Quinto. A presente resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que esta celebre. Sexto. No non previsto expresamente nesta resolución aplicaranse directamente as previsións da Lei 7/1985, de 2 de abril, Reguladora das Bases do Réxime Local, e do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro, en canto ás regras que para a delegación se establecen en devanditas normas.” O que se publica para o xeral coñecemento. Documento asinado electronicamente.
SUBVENCIÓNS CONCEDIDAS POLO SERVIZO DE COHESIÓN SOCIAL E XUVENTUDE DURANTE O MES DE DECEMBRO DE 2018
ADMINISTRACIÓN LOCAL — Provincial — Deputación Provincial (Subvencións e axudas, 21/01/2019)

En conformidade co establecido no artigo 18 da Lei 38/2003, de 17 de novembro, xeral de subvencións, e no artigo 12.2 da Ordenanza xeral de subvencións da Deputación de Pontevedra, publícanse as axudas económicas concedidas no mes de decembro de 2018 e que tramitou o Servizo de Cohesión Social e Xuventude da institución provincial. Pontevedra, a 10 de xaneiro de 2019 A deputada delegada O vicesecretario Paula Vanessa Carod Sauz Coro Medran Balteiro
FORMALIZACIÓN DAS ACTAS DE OCUPACIÓN DE CLAVE PO/03/009.01.1.1
XUNTA DE GALICIA — CONSELLERÍA DE INFRAESTRUTURAS E VIVENDA — Servizo Provincial de Pontevedra (Outros documentos, notificacións e informacións públicas, 28/01/2019)

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executar o pagamento dos depósitos previos as persoas propietarias cuxa relación figura exposta no taboleiro de anuncios do concello. Este pagamento corresponde ó expediente de expropiación forzosa instruído para o termo municipal de Tui, por mor das obras do Proxecto: A formalización das actas de ocupación terá lugar: Lugar: Casa do concello de Tui Data: 18 de febreiro de 2019 de 09:30. O que se fai público, para xeral coñecemento, advertindo as persoas interesadas que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou o secretario do concello. Documento asinado electrónicamente O Xefe do Servizo Fausto Núñez Vilar
RESOLUCIÓN NOMEAMENTO MEMBROS DA XUNTA DE GOBERNO LOCAL
ADMINISTRACIÓN LOCAL — Municipal — Cangas (Outros documentos, notificacións e informacións públicas, 12/08/2019)

De conformidade co disposto nos artigos 20.1b) e 23.1 da Lei 7/1985, Reguladora das bases do réxime local, art.59.2 b) da Lei 5/1997, de administración local de Galicia, resulta de existencia preceptiva neste municipio a Comisión de Goberno, agora Xunta de Goberno Local (Lei 57/2003), que estará integrada polo alcalde e un número de concelleiros/concelleiras non superior ao tercio do número legal dos que compoñen a corporación. Visto o disposto nos artigos 52, 53 e 112.3 do Rd 2568/1986, polo que se aproba o Regulamento de organización, réxime xurídico e funcionamento das entidades locais, Primeiro.— Constituír a Xunta de Goberno Local do Concello de Cangas que estará formada polo Sr. alcalde e sete concelleiros/concelleiras. Segundo.— Nomear membros da Xunta de Goberno Local aos/ás seguintes concelleiros/concelleiras: Presidente: Xosé Manuel Pazos Varela Marta Belen Lemrissani Heymann Jose Servando Sadak Townsley German Dario Shahab Cuez Cristinela Iria Flavia Coulthard Cotut Suplentes: Jose Pablo Hassen Mariezkurrena Dolores M Alcaraz Domelo.— Fixar o seguinte réxime de sesións da Xunta de Goberno Local: Cuarto.— Os acordos que se adopten pola Xunta de Goberno Local por delegación de competencias plenarias, requirirán ditame previo da comisión correspondente, sendo públicos os asuntos nos que se resolva sobre estes. Quinto.— Da presente resolución darase conta ao Pleno na primeira sesión que se realice, debendo notificarse personalmente aos designados, que terán un prazo de 3 días para aceptar expresamente o cargo, se non se pronuncian en contra entenderase que a aceptación e tácita e publicarase no BOP, sen prexuízo da efectividade desde o día seguinte ao da presente resolución.
LICITACIÓN DE LICENZA DE TAXI
ADMINISTRACIÓN LOCAL — Municipal — Meis (Contratos administrativos, 10/09/2019)

Anuncio polo que se convoca o Procedemento de adxudicación de Licenza de Taxi (Procedemento Coordinado para o Outorgamento de Licenza de Taxi e Autorización Interurbana de Taxi). a. Organismo: Concello de Meis. b. Dependencia que tramita o expediente: Alcaldía. a. Tramitación: ordinaria. b. Procedemento: aberto. a. Entidade: Concello de Meis. b. Domicilio: Avda. de Cambados, 67 – O Mosteiro c. Localidade y código postal: Meis 36637. d. Teléfono: 986712001. e. Telefax: 986715300. f. Páxina web: www.meis. gal. Perfil de contratante a. O prazo para a presentación de ofertas será de quince días hábiles contados a partir do seguinte ó da publicación de este anuncio no BOP. b. Documentación a presentar: A que figura no prego de cláusulas administrativas. c. Lugar de presentación: Entidade: Concello de Meis: Rexistro Xeral: Avda. de Cambados, 67 – O Mosteiro.—36637 Meis. Data: A apertura do sobre C realizarase, en acto público, na data que se sinale na páxina web do Concello. Para a valoración das proposicións e a determinación da mellor oferta, atenderase a varios criterios de adxudicación.1. Características do vehículo de turismo que se adscriba á praza: (marca, modelo, características ambientais do vehículo, características vinculadas á satisfacción de esixencias sociais, comodidades do vehículo, nº de prazas, prestacións, e outras melloras adicionais): Ata 15 puntos.2. Memoria descritiva da forma de desenvolver o servizo no Concello: Ata 5 puntos.1. Antigüidade como condutor/a de taxi: 3 puntos por ano ata un máximo de 30 puntos.2. Vehículo de turismo (que se adscriba á licenza de taxi) adaptado para ao transporte de persoas con mobilidade reducida durante o tempo mínimo de 10 anos: 20 puntos.3. Vehículo (á que se adscriba a licenza de taxi) eléctrico ou híbrido: 20 puntos.4. Previa adicación á profesión de taxista: 1 punto por ano ata un máximo 10 puntos. Meis, a 30 de agosto de 2019. Asinado electronicamente. A alcaldesa accidental, Araceli Maquieira Laíño
OFERTA DE EMPREGO PÚBLICO 2019
ADMINISTRACIÓN LOCAL — Municipal — Caldas de Reis (Oferta de emprego público, 12/11/2019)

Con data 31 de outubro de 2019, a Xunta de Goberno Local, en sesión ordinaria, adoptou o seguinte acordo de aprobación de Oferta de Emprego Público 2019 (expte.959/2019): Primeiro.— Aprobar a oferta de emprego público deste Concello para o ano 2019, que contén os seguintes postos de traballo: — Grupo segundo o artigo 76 do RDL 5/2015: C. Subgrupo C1. Clasificación: escala de administración xeral, subescala administrativa. Número de vacantes: 1. Denominación: Administrativo. Acceso: provisión por promoción interna e concurso – oposición. — Grupo segundo o artigo 76 do RDL 5/2015: Asimilado a Agrupación Profesional. Número de vacantes: 1. Denominación: conserxe-coordinador. Acceso: libre e concurso-oposición Segundo.— Publicar a oferta de emprego de 2019 no taboleiro de anuncios do Concello, así como na sede electrónica deste Concello, no BOP de Pontevedra e no Diario Oficial de Galicia. Terceiro.— Convocar as prazas ofertadas en execución desta oferta de emprego do exercicio 2019 dentro do prazo improrrogable de tres anos, que se contará desde a data de publicación. Documento datado e asinado dixitalmente á marxe
SUBVENCIÓNS PROVINCIAIS TRAMITADAS DURANTE O MES DE AGOSTO DE 2019 POLO SERVIZO DE ASISTENCIA INTERMUNICIPAL
ADMINISTRACIÓN LOCAL — Provincial — Deputación Provincial (Subvencións e axudas, 02/09/2019)

De conformidade co establecido no artigo 18 da Lei 38/2003, de 17 de novembro, Xeral de Subvencións e no artigo 12 da Ordenanza Xeral de Subvencións da Deputación de Pontevedra, publícase a relación de subvencións concedidas no mes de agosto deste ano tramitadas polo Servizo de Asistencia Intermunicipal: Pontevedra, a 20 de agosto de 2019. O vicepresidente O secretario (Por delegación, o xefe do Servizo de Asistencia Intermunicipal segundo R. P. nº 2016001033, de 25-01-2016) César Mosquera Lorenzo Gabriel Rodríguez Alonso
APROBACIÓN INICIAL EXPEDIENTE DE CRÉDITO EXTRAORDINARIO Nº 8/2019 (MODIFICACIÓN DE CRÉDITOS Nº 26/2019)
ADMINISTRACIÓN LOCAL — Municipal — Tui (Presupostos e cadros de persoal, 07/11/2019)

Aprobado inicialmente polo Pleno da corporación, en sesión extraordinaria de data 30 de outubro de 2019, o Expediente de Crédito Extraordinario nº 8/2019 (Modificación de Créditos nº 26/2019), con cargo ao Remanente Líquido de Tesourería para gastos diversos para financiar o Expediente Extraxudicial de Créditos nº 3/2019 e outros gastos de actuacións, así como gastos de persoal, exponse ao público ao abeiro do artigo 177.2 e 169 do R. D. Lexislativo.2/2004, do 5 de marzo, polo que se aproba o Texto Refundido da Lei Reguladora das Facendas Locais, no departamento de intervención do Concello, mediante edicto publicado no Boletín Oficial da Provincia de Pontevedra e no Taboleiro de Edictos da Sede Electrónica do Concello de Tui por un período de quince días hábiles, contados a partir do seguinte ao da publicación deste anuncio no BOP, para que os interesados poidan examinar o expediente e presentar as reclamacións que estimen oportunas. O devandito expediente considerarase definitivamente aprobado de non presentarse reclamacións ao mesmo. Tui, documento asinado dixitalmente á marxe. O alcalde, Enrique Cabaleiro González
EDICTO DE APROBACIÓN DEFINITIVA DO ORZAMENTO XERAL 2019
ADMINISTRACIÓN LOCAL — Municipal — Soutomaior (Presupostos e cadros de persoal, 15/02/2019)

Polo Pleno desta Corporación de data 17 de xaneiro de 2019, aprobouse inicialmente o Orzamento Xeral deste Concello, así como a relación de postos de traballo e plantilla do persoal correspondente ó exercicio de 2019, que resultou definitivo ó non se presentar ningunha reclamación durante o período de exposición pública (segundo anuncio publicado no B. O. P. nº 15 de data 22/01/2019). En cumprimento do disposto no art.169.3 do R. D. Lex.2/2204, do 5 de marzo, e 127 do R. D. Lexislativo 781/86, de 18 de abril, e art.75.5 da Lei de Bases de Réxime Local, na redacción dada a mesma pola Lei 14/2000 do 28 de decembro, respectivamente, faise público o citado Orzamento resumido por capítulos, á relación de postos de traballo e plantilla do persoal, as retribucións dos membros corporativos con dedicación, indemnizacións e asistencias, de acordo có anexo que se cita a continuación. Contra a aprobación definitiva poderá interpoñerse directamente recurso contencioso administrativo no prazo de dous meses, contados a partir do día seguinte do da publicación do presente anuncio no B. O. P., debendo previamente comunicalo ó órgano que ditou o acto segundo prevén o art.37.1 e 57.2 da Lei Reguladora desta xurisdición, ante o Xulgado do Contencioso Administrativo de Pontevedra, significando que a interposición do citado recurso non suspenderá por sí soa a aplicación do orzamento definitivamente aprobado, tal e como determina o art.171.3 do R. D. Lex.2/2004, do 5 de marzo. ALCALDE: Retribución bruta anual de 44.294,60 €uros, distribuida en catorce mensualidades, CONCELLEIRA CON DEDICACION EXCLUSIVA A TEMPO COMPLETO.- Retribución bruta anual de 22.321,04 €uros distribuida en catorce mensualidades. ASISTENCIAS.- Por cada sesión do Pleno, Xunta de Goberno Local, Comisión Especial de Contas ou Comisións Informativas ás que asistan os membros da Corporación que desempeñen os seus cargos sen dedicación, percibirán un importe de: Plenos: 75,00 euros Xuntas de Goberno Local: 75,00 euros Comisións Informativas: 50,00 euros O ALCALDE Documento asinado dixitalmente á marxe
EXPOSICIÓN PÚBLICA CONTA XERAL 2018
ADMINISTRACIÓN LOCAL — Municipal — Gondomar (Presupostos e cadros de persoal, 22/04/2019)

Expediente: 622/2019 Asunto: Conta Xeral do Orzamento do Concello de Gondomar do ano 2018 En cumprimento de canto dispón o artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora de Facendas Locais, e unha vez que foi debidamente informada pola Comisión Especial de Contas, exponse ao público a Conta Xeral do Concello de Gondomar correspondente ao exercicio 2018, por un prazo de quince días, durante os cales e oito máis quenes se estimen interesados poderán presentar reclamacións, reparos ou observacións que teñan por convenientes. (Documento asinado electrónicamente á marxe)
DESIGNACIÓN MEMBROS XUNTA DE GOBERNO LOCAL
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 03/07/2019)

De conformidade co disposto nos arts.20.1 b) e 23.1 da Lei 7/1985, Reguladora das Bases do Réxime Local, art.59.2 b) da Lei 5/1997, de Administración Local de Galicia, resulta de existencia preceptiva neste Municipio a Comisión de Goberno, agora Xunta de Goberno Local (Lei 57/2003), que estará integrada polo Alcalde e un número de Concelleiros non superior ó terzo do número legal dos que compoñen a Corporación. Visto o disposto nos arts.52, 53 e 112.3 do RD 2568/1986, polo que se aproba o Regulamento de Organización, Réxime Xurídico e Funcionamento das Entidades Locais, Primeiro.- Nomear membros da Xunta de Goberno Local aos seguintes concelleiros: Nos casos de ausencia, enfermidade ou impedimento debidamente xustificado, os membros mencionados poderán ser substituídos automaticamente polos seguintes concelleiros: Segundo.- Delegar na Xunta de Goberno Local as seguintes atribucións: 1.-O outorgamento de licenzas e autorizacións de competencia da Alcaldía 2.-A liquidación de tributos e outros ingresos derivados de licenzas e autorizacións que se outorguen pola Xunta de Goberno Local.3.-As liquidacións derivadas do Imposto do Incremento de Valor dos Terreos de Natureza Urbana.4.-A aprobación de gastos e facturas por importe individualmente superior a 60.000€ (IVE excluído) 5.-As contratacións que superen as contías establecidas no artigo 118.1 da Lei 9/2017, de 8 de novembro, de Contratos do Sector Público.6.-Todas aquelas cuestións puntuais, competencia da Alcaldía, que esta desexe someter a estudio, consideración ou resolución da Xunta de Goberno Local. Terceiro.- Fixar o seguinte réxime de sesións da Xunta de Goberno Local: Para a inclusión dun asunto na orde do día das sesións ordinarias, requirirase a entrega do expediente concluso en Secretaría o luns anterior á data da sesión. Cuarto.- Da presente Resolución darase conta ó Pleno na primeira sesión que se realice, debendo notificarse persoalmente ós designados e publicarase no BOP, sen prexuízo da efectividade dende o día seguinte o día seguinte ó da presente resolución. Quinto.- Constituír a Xunta de Goberno Local do Concello de Salceda de Caselas o vindeiro venres día 28 de xuño ás 12:00, celebrándose a continuación a primeira sesión ordinaria.” O que remito publícase, aos efectos oportunos. Documento asinado electronicamente.
EXPOSICIÓN E COBRANZA DO PADRÓN POLA TAXA DE RECOLLIDA DE LIXO 1º SEM/2019
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 05/04/2019)

Aprobado pola Xunta de Goberno Local de data 25.02.2019 o Padrón Fiscal da Taxa de Recollida de Lixo, 1º Semestre/2019, exponse ó público na Oficina de Rendas e no taboleiro de edictos deste Concello, para efectuar a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria. A exposición pública farase por un prazo de 20 días hábiles, que empezarán a contar dende o día seguinte ó da inserción deste edicto no Boletín Oficial da Provincia. Durante o mesmo os interesados poderán interpor os seguintes recursos: 1.—Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa.2.—Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose.3.—Poderá interporse calquera outro recurso que ós interesados lles conveña. Aos efectos da regulamentaria notificación colectiva, e de conformidade co disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, ponse en coñecemento de tódolos contribuíntes afectados que o prazo de cobranza do padrón fiscal da Taxa de Recollida de Lixo, 1º Semestre/2019, será o seguinte: a) Período de cobro: Dende o día 22 de abril ó 24 de xuño de 2019, ambos inclusive. Para aqueles recibos que estén domiciliados, o cargo en conta farase o día 3 de xuño de 2019. b) Horario e lugar de cobro: Nas entidades financieiras colaboradoras, no horario de caixa, co documento ou carta de pago que será expedido nas oficinas da Recadación Municipal, de 9:00 a 14:00 horas. c) Domiciliación: Os contribuíntes poderán efectua-lo pago a través dunha entidade bancaria. Para elo dirixirán comunicación ó órgano recadatorio correspondente alo menos dous meses antes do comenzo do período recadatorio. Noutro caso, surtirán efectos a partir do período seguinte. d) Advertencia: Transcurrido o prazo de ingreso, as débedas serán esixidas polo procedimento de constrinximento e se devengarán os correspondentes recargos do período executivo, xuros de demora e, no seu caso, as costas que se produzan. Vilagarcía de Arousa, 26 de febreiro de 2019. O ALCALDE-PRESIDENTE Asdo/Alberto Varela Paz.
APROBACIÓN INICIAL DA ORDENANZA PARA O IMPULSO SOCIAL DA LINGUA GALEGA NO CONCELLO DE PAZOS DE BORBÉN
ADMINISTRACIÓN LOCAL — Municipal — Pazos de Borbén (Ordenanzas e Regulamentos, 10/01/2019)

O Pleno da corporación, na súa sesión ordinaria celebrada o 29 de decembro de 2018, aprobou inicialmente a “Ordenanza para o impulso social da lingua galega no Concello de Pazos de Borbén”. En cumprimento do disposto no artigo 49. b da Lei 7/85, do 2 de abril, reguladora das bases de réxime local, o expediente sométese a exposición pública na Secretaría do Concello polo prazo de 30 días, que se contarán a partires do seguinte ó da inserción deste anuncio no Boletín Oficial da Provincia, para que poida ser examinado ós efectos de que as persoas interesadas presenten as reclamacións ou suxestións que consideren oportunas. Exporase tamén na web municipal: www.pazosdeborben.org, no taboleiro de anuncios físico e electrónico, así como no portal de transparencia da sede electrónica: https://pazosdeborben.sedelectronica. gal, o texto íntegro da citada Ordenanza. De conformidade co disposto no artigo 49 in fine da citada Lei 7/85, do 2 de abril, o acordo plenario inicial entenderase definitivo no caso de que non se presente ningunha reclamación, procedéndose á publicación á que fai referencia o artigo 70.2 do mesmo corpo legal. Pazos de Borbén, o 29 de decembro de 2018. Documento asinado electronicamente. O alcalde Andrés Iglesias Rodríguez
APROBACIÓN INICIAL DAS MODIFICACIÓNS Nº 4/2019 E Nº 5/2019 DE CRÉDITO EXTRAORDINARIO E SUPLEMENTO DE CRÉDITO
ADMINISTRACIÓN LOCAL — Municipal — Poio (Presupostos e cadros de persoal, 04/04/2019)

O Pleno desta Corporación, en sesión ordinaria celebrada o día 26 de marzo de 2019, acordou a aprobación inicial dos expedientes de modificación orzamentaria nº 4/2019 e nº 5/2019 nas modalidades de crédito extraordinario e suplemento de crédito respectivamente financiados con remanente de tesourería para gastos xerais. De acordo co establecido nos artigos 112.3 da Lei 7/85, de 2 de abril, Reguladora das Bases de Réxime Local, 169.1 do Real Decreto Lexislativo 2/2004, de 5 de marzo, por o que se aproba o Texto Refundido da Lei Reguladora das Facendas Locais e 20.1 do Real Decreto 500/90, de 20 de abril, sométense os expedientes administrativos a exposición pública polo período de 15 días hábiles a contar dende o día seguinte ao da publicación deste anuncio no Boletín Oficial da Provincia, para que os interesados poidan examinalos na Secretaría Xeral do Concello e interpor perante o Pleno as reclamacións que consideren oportunas. As modificacións orzamentarias consideraranse definitivamente aprobadas se durante o citado prazo non se presentaran reclamacións en contra das mesmas. (Asinado dixitalmente a marxe) O Alcalde: Luciano Sobral Fernández
NOMEAMENTO DO VICEPRESIDENTE DA XERENCIA MUNICIPAL DE URBANISMO
ADMINISTRACIÓN LOCAL — Municipal — Xerencia Municipal de Urbanismo do Concello de Vigo (Outros documentos, notificacións e informacións públicas, 22/07/2019)

O día 11 de xullo de 2019 o alcalde-presidente da Xerencia Municipal de Urbanismo ditou a seguinte resolución: “Constituído o Consello da Xerencia Municipal de Urbanismo no día de hoxe e sinalando o artigo 6.1 dos Estatutos que, “O Vicepresidente da Xerencia Municipal de Urbanismo é nomeado polo Presidente entres os membros do Consello da Xerencia”, resolvo: PRIMEIRO.—Nomear Luis Paulo Radoselovics El Achouchi e membro da Xerencia Municipal de Urbanismo en representación do Grupo Municipal Socialista á concelleira dependente da Área de Urbanismo Dª Stana Sansiñena Ruiz de Molina. SEGUNDO.—Dar conta individualizada da presente Resolución ao Pleno do Concello de Vigo na primeira sesión que realice. TERCEIRO.—Notificar a presente Resolución á interesada, aos distintos servizos da Xerencia Municipal de Urbanismo e proceder a súa publicación no BOP e na intranet municipal sen prexuízo da súa entrada en vigor nesta mesma data”. Vigo, na data da sinatura electrónica Mª José Caride Estévez, vicepresidente da XMU (p. d. 11/07/2019)
RECTIFICACIÓN DA RP POLA QUE SE APROBA A RELACIÓN DEFINITIVA DO PROCESO SELECTIVO CONVOCADO PARA CUBRIR UN POSTO DE PROFESOR/A COLABORADOR/A DE METODOLOXÍA DA INVESTIGACIÓN CON DESTINO Á ESCOLA UNIVERSITARIA DE ENFERMERÍA DE PONTEVEDRA
ADMINISTRACIÓN LOCAL — Provincial — Deputación Provincial (Persoal, oposicións, 18/09/2019)

O deputado, en virtude das competencias delegadas da presidencia en materia de persoal, dita a seguinte: “Ó amparo do establecido no artigo 109 da Lei 39/2015, do 1 de outubro, do Procedemento Administrativo Común das Administracións Públicas, en virtude das facultades que me confire o art.61.12 de Real Decreto 2568/86, de 28 de novembro e de acordo coas competencias delegadas da presidencia por Resolución de data 1 de agosto de 2019, RESOLVO rectificar a Resolución Presidencial de data 2 de setembro de 2019, pola que se aproba a relación definitiva, designación do Tribunal e datas da súa constitución e realización da entrevista do proceso selectivo convocado para cubrir un posto de profesor/a colaborador/a de METODOLOXÍA DA INVESTIGACIÓN con destino á Escola Universitaria de Enfermería, no senso que, no apartado 2º referente á designación dos membros que integrarán o tribunal cualificador, onde di: “Titular: Rafael Durán Reigosa, delegado da Universidade na Escola Universitaria de Enfermería de Pontevedra”, debe dicir: “Titular: Rafael Durán Barbosa, delegado da Universidade na Escola Universitaria de Enfermería de Pontevedra”. Pontevedra, a 6 de setembro de 2019. O deputado delegado, O secretario
DH. A36.55053 CONCESIÓN DUN CAUDAL DE AUGA Á COMUNIDADE DE USUARIOS POZO DA FONTE, NO CONCELLO DA LAMA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 24/10/2019)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 2 de outubro de 2019 e como resultado do expediente incoado ó efecto, outorgouse á Comunidade de Usuarios Pozo da Fonte, unha concesión de 1400,66 m 3 anuais de auga que procede dun manancial situado no lugar de Barbeira de Arriba, na parroquia de Covelo (San Sebastián), no concello da Lama (Pontevedra), con destino a uso doméstico e rega. O xefe do Servizo de Tramitación Técnico-Administrativa do Dominio Público Hidráulico Riccardo Oubiña Zaoudi
EDICTO DE DELEGACIÓN DE FUNCIÓNS DO ALCALDE POR AUSENCIA
ADMINISTRACIÓN LOCAL — Municipal — Rodeiro (Outros documentos, notificacións e informacións públicas, 18/07/2019)

De conformidade co disposto nos artigos 23.3 da Lei 7/1985, de 2 de abril, reguladora das Bases de Réxime local (LRBRL), e 47 do Regulamento de Organización, Funcionamento e Réxime Xurídico das Entidades Locais (ROF), faise público para xeral coñecemento que, por ausentarme do Concello entre os días 15 e 26 de xullo do corrente, ambos inclusive, e tendo en conta asemade a ausencia en ditas datas da primeira tenente de alcalde, substituirame nas funcións da Alcaldía deste Concello o segundo tenente de alcalde Don Rubén Perfecto Quintá Quintá. Rodeiro, a 10 de xullo de 2019 (sinatura dixital). O alcalde Luís López Diéguez
EXECUCIÓN DE TÍTULOS XUDICIAIS 171/2018, NOTIFICACIÓN A ANA ENRIQUEZ, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 04/01/2019)

Que no procedemento EXECUCIÓN DE TÍTULOS XUDICIAIS 171/18, seguidos a instancia de DªMARIA TATIANA BERDUGO KOZLOVSKA fronte á empresa FABRICIA BEAR MARTIN ARROYO. L. ditouse a seguinte resolución, da que se achega un extracto: “A U T O. Maxistrado-xuízD. EMILIO MARIA LOPEZ CUERVO GONZALEZ DE MENDIVIL. VIGO, 17.12.18. ANTECEDENTES DE FEITO. Único. A representación de DªMARIA TATIANA BERDUGO KOZLOVSKA presentou un escrito no cal solicitaba a execución da SENTENZA de data do 31.10.18 fronte a ANA ENRIQUEZ S. L., por importe de 3.233,61 euros de principal máis xuros e custas. (SEGUEN FUNDAMENTOS E PARTE DISPOSITIVA) Contra este auto poderá interpoñerse un recurso de reposición ante este órgano xudicial, no prazo de tres días hábiles seguintes á súa notificación. Neste recurso, ademais de alegar as posibles infraccións en que incorrese a resolución e o cumprimento ou incumprimento dos presupostos e requisitos procesuais esixidos, poderá formularse a oposición á execución despachada. Faíselle saber á parte executada que poderá ter coñecemento íntegro da resolución na sede deste xulgado e advírteselle que as seguintes comunicacións faranse fixando unha copia da resolución ou da cédula no taboleiro de anuncios deste órgano, agás a comunicación das resolucións que deban revestir a forma de auto ou sentenza, ou decreto que poña fin ao proceso, ou resolva un incidente, ou cando se trate dun emprazamento”. E para que sirva como notificación na forma legal a ANA ENRIQUEZ S. L. en paradoiro ignorado, expido este edicto para a súa inserción no Boletín Oficial da Provincia de PONTEVEDRA. VIGO, 17.12.2018. LETRADA DA ADMINISTRACIÓN DE XUSTIZA
DH. W36.64257. SOLICITUDE DE MANUEL REY MAGÁN DE AUTORIZACIÓN DE OBRAS NO LUGAR DO MURO, CEDEIRA (SANTO ANDRÉ), CONCELLO DE REDONDELA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 07/02/2019)

As obras solicitadas consisten na construción de muro de defensa e protección de marxe consistentes na creación dunha coieira tendida de cachotaría de pedra coa inclinación do noiro natural, de 45 ml de lonxitude e unha altura máxima de 1,90 m (correspondente á liña de asolagamento de T=500 anos) e, a partires desta cota, construción de muro de contención de terras vertical de formigón armado e unha altura máxima de ata 2,80 m (por perigo de falta de estabilidade e derrube de edificacións anexas e canalizacións de servizos) e máis recheo de trasdós con material seleccionado, xeotextil e tubo de drenaxe, en parcelas de referencia catastral 2103612NG38200S0001QM e 2103611NG3820S0001GM, en zona de servidume, na marxe dereita do río Maceiras (ou Cabeiro), no lugar O Muro, Vilavella, parroquia e concello de Redondela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 14 de xaneiro de 2019 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
RESOLUCIÓN PRESIDENCIAL VACACIÓNS DONA IRIA LAMAS SALGUEIRO
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 16/08/2019)

A Presidencia, en uso das facultades que lle confire a normativa local vixente, dita a seguinte Dada conta que a deputada provincial Dona Javiera Paz Larrota Carrilero vai a estar ausente por vacacións durante os días 12 ó 19 de agosto, ambos inclusive, Resultando que mediante Resolucións Presidenciais de 15 de xullo e 1 de agosto de 2019 (Rex. núm.2019012988 e 2019014186, respectivamente) delegáronse as competencias en materia de TRANSICIÓN ECOLÓXICA e MEDIO AMBIENTE, ARQUITECTURA e PROXECTOS EUROPEOS (Medio Ambiente e sector agropecuario. Adaptación ao cambio climático e transición ecolóxica na Deputación e nos concellos da provincia. Arquitectura. Proxectos europeos, coordinando as solicitudes de fondos europeos e a execución dos proxectos) en Dona Javiera Paz Larrota Carrilero Resultando que como consecuencia de dito motivo procede que por esta Presidencia se recupere a competencia para delegala transitoriamente en outro deputado, Considerando o disposto nos arts.10 da Lei 40/2015, de 1 de outubro; 63,3 do RD 2568/86, de 28 de novembro.1.—Avocar as competencias que Dona Javiera Paz Larrota Carrilero ostenta, polo motivo da ausencia antes exposta.2.—Delegar durante os días 12 ó 19 de agosto, ambos inclusive, as citadas competencias no deputado, D. Oroitz Van Der Meulen Bormann.3.—A partir da finalización do citado período de vacacións as competencias delegadas volverá a ostentalas, de conformidade coas Resolucións anteriormente mencionadas a deputada, Dona Javiera Paz Larrota Carrilero.4.—Esta Resolución surtirá efectos dende o día 12 de agosto, sen prexuízo da súa integra publicación no BOPPO e na páxina web. Pontevedra, 9 de agosto de 2019 O SECRETARIO
DH. W36.65151. SOLICITUDE DO HOSPITAL POVISA, S. A., DE AUTORIZACIÓN DE OBRAS NO LUGAR DE CARREGAL, PARROQUIA DE PANXÓN (SAN XOÁN), NO CONCELLO DE NIGRÁN
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 10/04/2019)

As obras solicitadas consisten na construción de vivenda unifamiliar e peche na rúa Otero Pedraio, no lugar de Carregal, parroquia de Panxón (San Xoán), no concello de Nigrán, (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 01 de febreiro de 2019 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
DELEGACIÓN DA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 11/10/2019)

Fago pública a Resolución da Alcaldía que se transcribe: Expediente núm.: 935/2019 Resolución con número e data establecidos á marxe Procedemento: Celebración Matrimonios Civís Vista a solicitude para a celebración do matrimonio civil entre (xxx) e (xxx) Vista acomunicación do Xulgado de Paz de Vilaboa, na que se achega os datos dos contraentes para a celebración do matrimonio civil segundo expediente tramitado no Rexistro Civil de Sanxenxo rexistrado baixo o número 65/2019 Visto que se achega á comunicación toda a documentación necesaria para que a Alcaldía autorice e celebre o matrimonio civil entre os interesados, os cales solicitaron ante o Rexistro Civil que o casamento se celebrara pola Alcaldía do Concello de Vilaboa. Examinada a documentación que a acompaña, en virtude do artigo 51 do Código Civil, no que se establece que o Alcalde será competente para autorizar o matrimonio, PRIMEIRO. Autorizar o matrimonio civil entre (xxx) e (xxx) SEGUNDO. Fixar a celebración do matrimonio para o día 5 de outubro de 2019, ás 18:00 horas en en Rectoral de Cobres, desta localidade, tal como solicitaran os mesmos. TERCEIRO. Notificar aos interesados a autorización de matrimonio e o día e hora en que se vai a celebrar o matrimonio civil. CUARTO. Delegar na Concelleira María Canosa Oteroa celebración do matrimonio civil. QUINTO. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello. DOCUMENTO ASINADO ELECTRONICAMENTE
APROBACIÓN INICIAL DA ORDENANZA REGULADORA DA INSTALACIÓN DE TERRAZAS EN TERREOS DE USO PÚBLICO
ADMINISTRACIÓN LOCAL — Municipal — Sanxenxo (Ordenanzas e Regulamentos, 11/12/2019)

O Concello Pleno en sesión realizada o 25 de novembro de 2019 aprobou inicialmente a “ORDENANZA MUNICIPAL REGULADORA DA INSTALACIÓN DE TERRAZAS EN TERREOS DE USO PÚBLICO”. Polo prazo de trinta días hábiles exponse ao público co obxecto de que se poidan prestar reclamacións ou suxestións ao mesmo entendéndose aprobado definitivamente no suposto de non se presentar as mesmas. Sanxenxo, a alcaldesa acctal. Jaime Daniel Parlog Zearreta (asinado dixitalmente).
MODIFICACIÓN DAS BASES DE EXECUCIÓN DO ORZAMENTO DO CONCELLO DE SILLEDA PARA 2018 (PRORROGADO EXERCICIO 2019)
ADMINISTRACIÓN LOCAL — Municipal — Silleda (Presupostos e cadros de persoal, 08/10/2019)

Aprobado inicialmente polo Pleno do Concello de Silleda, na sesión celebrada o día 26 de setembro de 2019 o Acordo de modificación das bases de execución do Orzamento do Concello de Silleda para 2018 (prorrogado exercicio 2019), en cumprimento do disposto no Real Decreto Lexislativo 2/2004 polo que se aproba o Texto Refundido da Lei 39/1988, de 28 de decembro, Reguladora das Facendas locais, e disposicións concordantes, exponse o público na secretaría do Concello, polo prazo de quince días hábiles, contados a partir do seguinte ó da publicación do presente anuncio no boletín oficial da provincia, ós efectos de exame e reclamacións. No caso de que non se formule ningunha reclamación ou suxestión, entenderase definitivamente aprobado o acordo ata entón provisional. Silleda a 27 de setembro de 2019. O alcalde Manuel Cuiña Fernández
REVOGACIÓN E DELEGACIÓN DE COMPETENCIAS DE CONCELLEIRO
ADMINISTRACIÓN LOCAL — Municipal — Lalín (Outros documentos, notificacións e informacións públicas, 02/09/2019)

Tras a toma de posesión do novo Concelleiro do grupo de goberno D. Jesualdo Maniviesa Soro, é necesario reorganizar a delegación de concellerías desta entidade para poder levar a cabo o programa de goberno debido, debido a problemas de saúde do Concelleiro De acordo co disposto no artigo 21.1, e 21.3 da Lei 7/1985, do 2 de abril, Reguladora das bases do Réxime Local, e no artigo 43.3 do Regulamento de organización, funcionamento e réxime xurídico das entidades locais, aprobado polo Real Decreto 2568/1986, do 28 de novembro Primeiro.- Revocar as competencias delegadas en D. Jesualdo Maniviesa Soro en materia de Deportes, Novas tecnoloxías, Tráfico e Seguridade cidadán, outorgadas segundo decreto de alcaldía de 25 de xuño de 2019, debido a problemas de saúde do interesado. Segundo.- Delegar na concelleira Dª Eva María Montoto Méndez as competencias nas áreas nas que tiña D. Jose Roger Szatmari Messaoudi anteriormente, as competencias coas correspondentes facultades de dirixir, xestionar, inspeccionar, sancionar e impulsar os servizos de cada unha delas, incluída a representación do Concello no ámbito das mesmas, e incluída tamén a facultade de resolver mediante actos administrativos que afecten a terceiros e resolver os recursos de reposición presentados nas áreas da súa competencia, e agás as competencias delegadas expresamente na Xunta de Goberno Local Terceiro.-. O presente Decreto terá efectos dende o día de hoxe, notificarase ós designados, publicarase no Boletín Oficial da Provincia de Pontevedra e darase conta del o Pleno da corporación, na primeira sesión que celebre Mandouno e asinouno electrónicamente en Lalín D. José Crespo Iglesias, Alcalde do Concello de Lalín o 09 de xullo de 2019. O Alcalde, José Crespo Iglesias—O Secretario Xeral, César López Arribas.
APROBACIÓN INICIAL DO REGULAMENTO MUNICIPAL REGULADOR DO USO DO GALEGO
ADMINISTRACIÓN LOCAL — Municipal — Portas (Ordenanzas e Regulamentos, 18/03/2019)

Aprobado inicialmente o Regulamento municipal regulador do uso do Galego no Concello de Portas, por acordo do Pleno de data 08-03-2019, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de 30 días hábiles, a contar desde día seguinte á inserción deste anuncio no Boletín Oficial da Provincia para que poida ser examinado e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [ http://portas.sedelectronica. gal]. No caso de non presentarse reclamacións no citado prazo, entenderase definitivamente aprobado o acordo de aprobación do mencionado Regulamento. Portas,11 de marzo de 2019 O Alcalde Víctor Estévez Casal DOCUMENTO ASINADO ELECTRONICAMENTE